CELEX: 62017CN0602
Language: el
Date: 2017-10-19 00:00:00
Title: Υπόθεση C-602/17: Αίτηση προδικαστικής αποφάσεως την οποία υπέβαλε το tribunal de première instance de Liège (Βέλγιο) στις 19 Οκτωβρίου 2017 — Benoît Sauvage, Kristel Lejeune κατά Βελγικού Δημοσίου

18.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 437/23
            
         Αίτηση προδικαστικής αποφάσεως την οποία υπέβαλε το tribunal de première instance de Liège (Βέλγιο) στις 19 Οκτωβρίου 2017 — Benoît Sauvage, Kristel Lejeune κατά Βελγικού Δημοσίου
   (Υπόθεση C-602/17)
   (2017/C 437/28)
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de première instance de Liège
   
      Διάδικοι στην υπόθεση της κύριας δίκης
   
   
      Προσφεύγοντες: Benoît Sauvage, Kristel Lejeune
   
      Καθού: Βελγικό Δημόσιο
   
      Προδικαστικό ερώτημα
   
   Αντιβαίνει το άρθρο 15, παράγραφος 1, της Συμβάσεως για την αποφυγή της διπλής φορολογίας που υπογράφηκε μεταξύ του Βελγίου και του Μεγάλου Δουκάτου του Λουξεμβούργου στις 17 Σεπτεμβρίου 1970, ερμηνευόμενο υπό την έννοια ότι επιτρέπει τον περιορισμό της φορολογικής εξουσίας του κράτους προελεύσεως των εισοδημάτων επί των αμοιβών μισθωτού κατοίκου Βελγίου που ασκεί τις δραστηριότητές του για Λουξεμβουργιανό εργοδότη ώστε να τελεί σε αναλογία προς την ασκούμενη στο έδαφος του Λουξεμβούργου δραστηριότητα, ερμηνευόμενο υπό την έννοια ότι επιτρέπει την απονομή στο κράτος κατοικίας φορολογικής εξουσίας για το υπόλοιπο των αμοιβών που αφορούν τις δραστηριότητες που ασκούνται εκτός του εδάφους του Λουξεμβούργου, ερμηνευόμενο υπό την έννοια ότι απαιτεί τη μόνιμη και καθημερινή φυσική παρουσία του μισθωτού στην έδρα του εργοδότη του ενώ δεν αμφισβητείται ότι ο μισθωτός μεταβαίνει εκεί σε τακτική βάση σύμφωνα με δικαστική εκτίμηση η οποία διενεργείται με πνεύμα ελαστικότητας βάσει αντικειμενικών και επαληθεύσιμων στοιχείων και ερμηνευόμενο υπό την έννοια ότι απαιτεί από τα δικαστήρια να εκτιμήσουν την ύπαρξη και την έκταση των παροχών που πραγματοποιούνται στο κάθε κράτος, μέρα με τη μέρα, με σκοπό τον αναλογικό επιμερισμό επί μιας βάσεως 220 εργάσιμων ημερών, στο άρθρο 45 της Συνθήκης για τη λειτουργία της Ευρωπαϊκής Ένωσης, στο μέτρο που συνιστά φορολογικής φύσεως εμπόδιο το οποίο αποτρέπει τις διασυνοριακές δραστηριότητες, και στη γενική αρχή της ασφάλειας δικαίου, στο μέτρο που δεν προβλέπει σταθερό και βέβαιο καθεστώς απαλλαγής του συνόλου των αμοιβών που λαμβάνονται από κάτοικο Βελγίου ο οποίος απασχολείται βάσει συμβάσεως εργασίας από εργοδότη του οποίου η πραγματική έδρα διευθύνσεως ευρίσκεται στο Μεγάλο Δουκάτο του Λουξεμβούργου και τον εκθέτει σε κίνδυνο διπλής φορολογήσεως του συνόλου ή μέρους των εισοδημάτων του και σε καθεστώς το οποίο είναι απρόβλεπτο και πλήρως στερούμενο ασφάλειας δικαίου;